# Coroa austríaca

*Para outras moedas coa denominación de "coroa", véxase a páxina de homónimos **Coroa (moeda)**.*
A **coroa austríaca** (en alemán: *österreichische Krone*) foi a unidade monetaria de Austria (naquel momento chamada *Deutschösterreich* –"Austria Alemá"–) e do Principado de Liechtenstein (en paralelo á coroa de Liechtenstein), logo da disolución do Imperio Austrohúngaro (1918). En Austria mantívose vixente ata a introdución do xilin en 1925, en tanto que Liechtenstein a abandonou en 1921, cando adoptou o franco suízo.

## Moedas

As moedas cuñáronse nos mesmos metais e coas mesmas características métricas que as correspondentes ás anteriores series de coroas austrohúngaras.

Para facilitar a introdución da nova moeda emitíronse moedas de 100, 200 e 1.000 coroas inmediatamente antes de 1925, que tiñan características similares ás das moedas fraccionarias equivalentes que as substituíron (de un, dous e dez *groschen*).

| Anverso | Reverso | Valor | Diámetro | Grosor | Peso | Aliaxe | Canto | Gravador | Datas | Tiraxe |
| --- | --- | --- | --- | --- | --- | --- | --- | --- | --- | --- |
|  |  | **100 coroas**  | 17 mm | 1 mm | 1,666 | Cobre/estaño/cinc 950/40/10 | Liso | Heinrich Zita | 1923
1924 | 5.603.680
43.813.820 |
|  |  | **200 coroas**  | 19 mm | 1,5 mm | 3,33 | Cobre/estaño/cinc 950/40/10 | Liso | Filip Häuslerr | 1924 | 57.160.000 |
|  |  | **1.000 coroas**  | 22 mm | 1,5 mm | 4,5 | Cobre/níquel 750/250 | Liso | Heinrich Zita | 1924 | 72.353.000 |

## Billetes

### Billetes sobreestampados do Banco Austrohúngaro

Consonte o Tratado de Saint-Germain-en-Laye, a República de Austria, do mesmo xeito que os demais estados xurdidos da desintegración do Imperio Austrohúngaro, tivo a obriga de sobreimprimir o papel moeda imperial que circulaba no seu territorio, para o oficializar como de curso legal no novo Estado, con carácter provisional e como paso previo á implantación dunha nova moeda nacional.

En cumprimento deste compromiso, en 1919 sobreestampáronse os billetes do Imperio Austrohúngaro en circulación coa inscrición DEUTSCHÖSTERREICH e emitíronse novos billetes que os reproducían exactamente.

#### Reselo DEUTSCHÖSTERREICH

| Billetes sobreestampados con «DEUTSCHÖSTERREICH » |
| --- |
| Imaxes do anverso e do reverso | Valor nominal | Data da estampaxe (non expresa) | Dimensións | Deseñadores |
|  | **1 coroa** | 9 de xaneiro de 1920 | 113 × 68 mm | Hans Schramm,
Rudolf Rössler,
Rudolf Junk |
|  | **2 coroas** | 9 de xaneiro de 1920 | 125 × 83 mm | Hans Schramm,Rudolf Rössler,Rudolf Junk |
|  | **10 coroas** | 12 de marzo de 1920 | 150 × 80 mm | Josef Pfeiffer |
|  | **20 coroas** | 12 de marzo de 1920 | 150 × 90 mm | Josef Pfeiffer |
|  | **50 coroas** | 12 de marzo de 1920 | 160 × 100 mm | Josef Pfeiffer |
|  | **100 coroas** | 12 de marzo de 1920 | 163 × 108 mm | Josef Pfeiffer |
|  | **1.000 coroas** | 12 de marzo de 1920 | 192 × 128 mm | Rudolf Rössler,Heinrich Lefler |
|  | **10.000 coroas** | 1920 | 192 × 128 mm | Rudolf Rössler,Heinrich Lefler |

#### Reselo «Ausgegeben nach dem 4. Oktober 1920»

A partir de 1920, apareceu nos billetes un novo reselo: «Ausgegeben nach dem 4. Oktober 1920» ("Expedido despois do 4 de outubro de 1920").

| Billetes sobreestampados con «Ausgegeben nach dem 4. Oktober 1920» |
| --- |
| Imaxes do anverso e do reverso | Valor nominal | Data de estampaxe
(non expresa) | Dimensións | Deseñadores |
|  | **1 coroa** | 21 de outubro de 1920 | 113 × 68 mm | Hans Schramm,
Rudolf Rössler,
Rudolf Junk |
|  | **2 coroas** | 21 de outubro de 1920 | 125 × 83 mm | Hans Schramm,
Rudolf Rössler,
Rudolf Junk |
|  | **10 coroas** | 21 de outubro de 1920 | 150 × 80 mm | Josef Pfeiffer |
|  | **20 coroas** | 21 de outubro de 1920 | 150 × 90 mm | Josef Pfeiffer |
|  | **50 coroas** | 21 de outubro de 1920 | 160 × 100 mm | Josef Pfeiffer |
|  | **100 coroas** | 21 de outubro de 1920 | 163 × 108 mm | Josef Pfeiffer |
|  | **1.000 coroas** | 21 de outubro de 1920 | 192 × 128 mm | Rudolf Rössler,
Heinrich Lefler |

### Billetes propios a nome do Banco Austrohúngaro

En 1922 introduciuse unha nova serie de billetes cun deseño completamente novo para cumprir o segundo paso do proceso, superando a fase da reestampaxe do circulante anterior. A serie contiña billetes cos seguintes valores: 1, 2, 10, 20, 100, 1.000, 5.000, 20.000, 100.000 e 500.000 coroas.

Esta serie continuaba a ser emitida en nome do banco imperial (o *Oesterreichisch-ungarische Bank*), aínda que os billetes tiñan ambas as faces en lingua alemá (durante o imperio alternaban unha en alemán e outra en húngaro).

| Billetes a nome do Banco Austrohúngaro |
| --- |
| Imaxes do anverso e do reverso | Valor nominal | Data de emisión | Dimensións | Deseñadores |
|  | **1 coroa**  | 2 de xaneiro de 1922 | 76 × 56 mm | Rudolf Junk |
|  | **2 coroas**  | 2 de xaneiro de 1922 | 82 × 60 mm | Rudolf Junk, Rudolf Rössler |
|  | **10 coroas**  | 2 de xaneiro de 1922 | 94 × 70 mm | Rudolf Junk, Rudolf Rössler |
|  | **20 coroas**  | 2 de xaneiro de 1922 | 100 × 74 mm | Rudolf Junk, Rudolf Rössler |
|  | **100 coroas**  | 2 de xaneiro de 1922 | 107 × 79 mm | Rudolf Junk, Rudolf Rössler |
|  | **1.000 coroas**  | 2 de xaneiro de 1922 | 116 × 86 mm | Rudolf Junk, Rudolf Rössler |
|  | **5.000 coroas**  | 2 de xaneiro de 1922 | 193 × 106 mm | Hans Schramm,
Rudolf Junk |
|  | **50.000 coroas**  | 2 de xaneiro de 1922 | 193 × 106 mm | Hans Schramm,
Rudolf Junk |
|  | **100.000 coroas**  | 2 de xaneiro de 1922 | 195 × 132 mm | Hans Schramm,
Rudolf Junk |
|  | **500.000 coroas**  | 20 de setembro de 1922 | 198 × 107 mm | Karl Sterrer,
Rudolf Junk |

### Billetes do Banco Nacional de Austria

En 1924 completouse a serie de valores anterior coa emisión de billetes de 10.000 coroas. A autoridade emisora deste billete xa non foi o banco imperial, senón o novo Banco Nacional Austríaco (*Oesterreichische Nationalbank*), que se acababa de crear.

Tamén se considerou a emisión dun billete dun millón de coroas, do que se chegaron a imprimir probas, aínda que o proxecto non prosperou.

O billete de 10.000 coroas foi o único emitido polo Banco Nacional de Austria, xa que, como paso definitivo para cumprir os acordos do Tratado de Saint-Germain-en-Laye, en 1925 abandonouse a moeda herdada do Imperio Austrohúngaro e introduciuse na súa substitución unha nova moeda nacional: o xilin austríaco.

| Billetes do Banco Nacional de Austria |
| --- |
| Imaxes do anverso e do reverso | Valor nominal | Data de emisión | Dimensións | Deseñador |
|  | **10.000 coroas**  | 2 de xaneiro de 1924 | 126 × 79 mm | Rudolf Junk |
|  | **1.000.000 coroas(non emitido)**  | 1 de xullo de 1924 | 193 × 93 mm | Rudolf Junk,Karl Sterrer |

## Notas

## Véxase tamén

### Outros artigos

* Coroa (moeda)
* Coroa austrohúngara
* Economía de Austria
* Casa da Moeda de Austria

### Bibliografía

* Cuhaj G. S. et al. (2011). *Standard Catalog of World Coins 1901-2000*. Krause Publications. ISBN 978-1-4402-1172-8
* Cuhaj G. S. (2008). *Standard Catalog of World Paper Money. General Issues 1368-1960*. Krause Publications. ISBN 978-0-89689-730-4